Orvilis Raitas
Orvilis Raitas (angl. Orville Wright; 1871 m. rugpjūčio 19 d. – 1948 m. sausio 30 d.) – vienas iš brolių Raitų, JAV išradėjas, aviacijos pradininkas, lakūnas. Orvilas Raitas gimė 1871 m. rugpjūčio 19 d. Miltono Raito ir Suzanos Katerinos Koerner šeimoje. Jis augo ir dirbo kartu su broliu Vilberiu Raitu. 1912 m. mirus broliui Orvilas toliau ėjo Raitų kompanijos prezidento pareigas. Kadangi jam trūko brolio turėtos administravimo patirties, 1915 m. Orvilas šią kompaniją pardavė. Kaip lakūnas Orvilas paskutinį kartą skrido 1918 m. 1918 m. Orvilas tapo vyresniuoju valstybės tarnautoju, užimdamas įvairias pareigas susijusias su aviacija. Taip pat dirbo Nacionaliniame Areonautikos priežiūros komitete (angl. National Advisory Committee for Aeronautics - NACA), kuris buvo Nacionalinės aeronautikos ir kosmoso administracijos angl. National Aeronautics and Space Administration - NASA) pirmtakas. Šiame komitete (NACA) Orvilas tarnavo 28 metus. 1930 m. Orvilui Raitui buvo įteiktas Danielio Gugenheimo medalis. 1936 m. jis buvo išrinktas Nacionalinės mokslų akademijos nariu.